עונת 2019/2020 בליגה האירופית

**עונת 2019/2020 ב[[הליגה האירופית|ליגה האירופית]]** הייתה העונה ה-49 של טורניר הכדורגל האירופאי השני בחשיבותו של אופ"א והעונה ה-11 שהטורניר מתקיים במתכונתו הנוכחית.

משחק הגמר היה אמור להיערך ב-27 במאי באצטדיון אנרגה גדנסק בפולין אך בעקבות התפרצות נגיף הקורונה באירופה הוא הועבר משם ונערך ב-21 באוגוסט באצטדיון ריין אנרגי בקלן שבגרמניה ובו ניצחה סביליה את אינטר מילאנו בתוצאה 2–3. הזוכה בתואר, סביליה, תשחק נגד זוכת ליגת האלופות, באיירן מינכן, בסופר קאפ האירופי וכתוצאה מזכייתה קיבלה כרטיס אוטומוטי לשלב הבתים בליגת האלופות בעונת 2020/21.

ארבע קבוצות ישראליות השתתפו במפעל: מכבי חיפה (סגנית האלופה בליגת העל) שהודחה בשלב המוקדמות השני על ידי שטרסבורג, הפועל באר שבע (המדורגת שלישית בליגת העל) שהודחה בשלב הפלייאוף על ידי פיינורד, בני יהודה (מחזיקת גביע המדינה 2018/19)
שהודחה בשלב הפלייאוף על ידי מאלמה ומכבי תל אביב (נשרה ממוקדמות ליגת האלופות) שהודחה בשלב המוקדמות השלישי על ידי סודובה.

#### השפעת מגפת הקורונה
התפרצות מגפת הקורונה באירופה במהלך שלב שמינית הגמר שהיה אמור להיערך ב-12 וב-19 במרץ, השפיעה על קיום מספר משחקים. המשחקים של הקבוצות האיטלקיות אינטר מילאנו ורומא נגד חטאפה וסביליה בהתאמה נדחו בגלל חומרת המגפה באיטליה באותה תקופה, המשחקים שהתקיימו ביוון, גרמניה ואוסטריה התקיימו אך ללא קהל ואילו המשחקים שהתקיימו בטורקיה ובסקוטלנד שוחקו כרגיל. ב־15 במרץ הודיעה אופ"א כי משחקי הגומלין כולם יידחו עד להודעה חדשה, וצוות משימה של אופ"א התכנס כדי לתכנן מחדש את המשך העונה. ב־23 במרץ הוכרז כי האצטדיון אנרגה גדנסק, בגדנסק, שבפולין לא יארח את משחק הגמר של התחרות, שתוכנן במקור ל-27 במאי 2020, אלא במקום זאת יארח את גמר 2021.

ב־17 ביוני הוכרז כי הליגה האירופית תחזור ב־5 באוגוסט ותסתיים ב־21 באוגוסט, במתכונת של טורניר "שמונה האחרונות" ללא משחקי גומלין שייערך בארבעה מגרשים בגרמניה ללא קהל. המשחקים שנותרו בשלב שמינית הגמר ישוחקו גם כן ללא קהל, כשבמשחקים בהם נערך כבר הסיבוב הראשון ישוחק גם משחק גומלין, ואילו בשני המשחקים בהם לא נערך סיבוב ראשון, ההכרעה תהיה במשחק בודד באצטדיון נייטרלי בגרמניה.

## העפלה
213 קבוצות מכל 55 התאחדויות של אופ"א צפויות להשתתף בליגה האירופית 2019/2020, דירוג הקבוצות מבוסס על דירוג הליגות של אופ"א ומשמש לקביעת מספר הקבוצות מכל ליגה.
* מליגות 1–51 (למעט ליכטנשטיין) שלוש קבוצות.
* מליגות 52–54 שתי קבוצות.
* מליכטנשטיין וקוסובו (המדורגת 55) קבוצה אחת (בליכטנשטיין אין ליגה מקומית אלא גביע בלבד).
* נוסף על הנ"ל, 55 קבוצות שיודחו מליגת האלופות (ברירת המחדל היא 57 קבוצות, אולם מחזיקות ליגת האלופות והליגה האירופית העפילו לליגת האלופות מהכרטיס של הליגה).

### דירוג הליגות
הדירוג לעונת 2019/20 הוא דירוג הליגות לשנת 2018, שמביא בחשבון את ביצועי הקבוצות בעונות 2013/14 עד 2017/18 בליגת האלופות ובליגה האירופית.

מלבד המקומות המוקצות לליגה, ייתכן שקבוצות נוספות יקבלו מקום בליגה האירופית:
* (UCL) קבוצות שהועברו מליגת האלופות.

### חלוקת הקבוצות לפי שלב

מספר שינויים נעשים ברשימת ברירת המחדל, באם מחזיקת ליגת האלופות או הליגה האירופית בעלות כרטיס לליגה האירופית דרך הליגה המקומית שלהן, או אם יש פחות קבוצות שעוברות מליגת האלופות בשל שינויים ברשימת ברירת המחדל של ליגת האלופות. בכל מקרה בו מקום בשלב מסוים מתפנה, מחזיקת הגביע המדורגת ראשונה בשלב הקודם מקודמת בהתאם.
* ברשימת ברירת המחדל, 17 קבוצות עוברות משלב המוקדמות הראשון בליגת האלופות לשלב המוקדמות השני (מסלול האלופות). אך מאז שמחזיקת ליגת האלופות (ליברפול) העפילה לליגת האלופות דרך הליגה המקומית שלה, יש רק 16 מפסידות בשלב המוקדמות הראשון ורק 19 קבוצות עברו לשלב המוקדמות השני (מסלול האלופות), כתוצאה מכך, מפסידה אחת משלב המוקדמות הראשון העפילה ישירות לשלב המוקדמות השלישי (מסלול האלופות).
* ברשימת ברירת המחדל, 3 קבוצות עוברות משלב המוקדמות השני (מסלול הליגה) בליגת האלופות לשלב המוקדמות השלישי (מסלול ראשי). אך מאז שמחזיקת הליגה האירופית (צ'לסי) העפילה לליגת האלופות דרך הליגה המקומית שלה, יש רק 2 מפסידות בשלב המוקדמות השני (מסלול הליגה). כתוצאה מכך, נעשו השינויים הבאים ברשימה:
** מחזיקת הגביע מליגה 18(ישראל) קודמה משלב המוקדמות השני לשלב המוקדמות השלישי.
** מחזיקת הגביע מליגה 25 (סרביה) קודמה משלב המוקדמות הראשון לשלב המוקדמות השני.
** מחזיקות הגביע מליגות 50 ו-51 (ויילס ואיי פארו) קודמו משלב המוקדמות הראשוני לשלב המוקדמות הראשון.

### הקבוצות
בסוגריים המיקום או המפעל ממנו העפילה הקבוצה:
***ג** - זכייה בגביע בעונה שעברה
***2-7** - מיקום בליגה בעונה שעברה
***גל** - זכייה בגביע הליגה בעונה שעברה
***פ** - העפלה דרך פלייאוף מקומי במסגרת הליגה
***UCL** - הודחה מליגת האלופות
**** GS** - הודחה משלב הבתים
****UCL PO** - הודחה משלב הפלייאוף
****UCL Q3** - הודחה משלב המוקדמות השלישי
****UCL Q2** - הודחה משלב המוקדמות השני
****UCL Q1** - הודחה משלב המוקדמות הראשון
****UCL PR** - הודחה משלב המוקדמות הראשוני

## לוח זמנים
כל ההגרלות נערכו במשרדי אופ"א בעיר ניון, שווייץ, למעט אם נכתב אחרת.

ב-12 במרץ 2020 הופסקה העונה בעקבות התפרצות מגפת הקורונה.

## שלב המוקדמות
### שלב המוקדמות הראשוני
בשלב זה שיחקו 14 קבוצות. המשחקים התקיימו בשיטה של שני משחקים - בית וחוץ. המנצחת בסיכום הכולל של שני המפגשים עלתה לשלב המוקדמות הראשון. הגרלת שלב זה נערכה ב-11 ביוני. המשחק הראשון נערך ב-27 ביוני ומשחק הגומלין נערך ב-4 ביולי.

### שלב המוקדמות הראשון
בשלב זה שיחקו 94 קבוצות. המשחקים התקיימו בשיטה של שני משחקים - בית וחוץ. המנצחת בסיכום הכולל של שני המפגשים עלתה לשלב המוקדמות השני. הגרלת שלב זה נערכה ב-18 ביוני. המשחק הראשון נערך ב-11 ביולי ומשחק הגומלין נערך ב-18 ביולי.

### שלב המוקדמות השני
שלב המוקדמות השני חולק לשני מסלולים; המסלול הראשי, בו שיחקו 47 המנצחות מהשלב הראשון ו-27 מצטרפות נוספות, ומסלול האלופות, בו שיחקו 19 המודחות משלבי המוקדמות הראשוני והראשון בליגת האלופות. הגרלת שלב זה נערכה ב-19 ביוני. המשחק הראשון נערך ב-25 ביולי ומשחק הגומלין נערך ב-1 באוגוסט.

### שלב המוקדמות השלישי
שלב המוקדמות השלישי חולק לשני מסלולים; המסלול הראשי, בו שיחקו 37 המנצחות בשלב הקודם, בנוסף ל-13 קבוצות שהצטרפו בשלב זה ושתי קבוצות שהודחו משלב המוקדמות השני בליגת האלופות (מסלול הליגה), ומסלול האלופות, בו שיחקו 10 המנצחות בשלב הקודם (כולל פ.ק. סרייבו שהעפילה ישירות) ו-10 קבוצות שהודחו משלב המוקדמות השני בליגת האלופות (מסלול האלופות). הגרלת שלב זה נערכה ב-22 ביולי. המשחק הראשון נערך ב-8 באוגוסט ומשחק הגומלין נערך ב-15 באוגוסט.

### שלב הפלייאוף
שלב הפלייאוף חולק לשני מסלולים; המסלול הראשי, בו שיחקו 26 המנצחות מהשלב הקודם, ומסלול האלופות, בו שיחקו 10 המנצחות מהשלב הקודם ו-6 קבוצות שהודחו משלב המוקדמות השלישי בליגת האלופות (מסלול האלופות) (ארבע הקבוצות שהודחו ממסלול הליגה עברו ישירות לשלב הבתים). הגרלת שלב זה נערכה ב-5 באוגוסט. המשחק הראשון נערך ב-22 באוגוסט ומשחק הגומלין נערך ב-29 באוגוסט.

## שלב הבתים
ההגרלה נערכה ב-30 באוגוסט 2019.

## שלב הנוקאאוט
### 32 האחרונות
8 הקבוצות שסיימו את שלב הבתים בליגת האלופות במקום השלישי הצטרפו ל-24 הקבוצות שסיימו את שלב הבתים של הליגה האירופית במקומות הראשון והשני.

הגרלת שלב 32 האחרונות התקיימה ב-16 בדצמבר 2019. מחזור המשחקים הראשון נערך ב-20 בפברואר, ומשחקי הגומלין נערכו ב-26 בפברואר וב-27 בפברואר.

### שמינית הגמר
הגרלת שמינית הגמר התקיימה ב-28 בפברואר 2020. מחזור המשחקים הראשון נערך ב-12 במרץ, משחקי הגומלין שנדחו עקב התפשטות מגפת הקורונה נערכו ב-5 וב-6 באוגוסט; כמו כן, שני המשחקים שלא התקיים בהם המשחק הראשון נערכו גם כן בתאריכים אלו במתכונת של מפגש אחד כחלק מטורניר הגמר שנקבע שנערך בגרמניה (קלן, דיסלדורף, גלזנקירכן ודיסבורג).

### רבע הגמר

### חצי הגמר

הגרלת המשחקים התקיימה ב-10 ביולי 2020 (לאחר הגרלת רבע הגמר). המשחקים משוחקים ב-16 וב-17 באוגוסט 2020.

### הגמר

## סטטיסטיקות
הסטטיסטיקות אינן כוללות את שלבי המוקדמות והפלייאוף אלא רק החל משלב הבתים.

בעונה זו הובקעו 548 שערים ב-197 משחקים, ממוצע של 2.78 שערים למשחק.

## ראו גם
* עונת 2019/2020 בליגת האלופות

## קישורים חיצוניים

* 

## הערות שוליים

קטגוריה:עונות בליגה האירופית
קטגוריה:תחרויות כדורגל ב-2019
קטגוריה:תחרויות כדורגל ב-2020
קטגוריה:אירועי ספורט שהושפעו ממגפת הקורונה
קטגוריה:2019 באירופה
קטגוריה:2020 באירופה